Държавен вестник, бр. 17, 2021 г., стр. 111

БРОЙ  17	
Д Ъ Р Ж А В Е Н  В Е С Т Н И К 	
СТР.  111  
(3) Експертното заключение по ал. 2 съ-
държа:
1. класификацията на културната ценност 
съгласно чл. 52, 53 и 54 от ЗКН; 
2. информация за: наименованието, опи-
санието, състоянието, теглото, авторството, 
мястото и времето на създаване, материалите 
на изготвяне, техниката, размерите, прибли-
зителната стойност в левове, специфичните 
особености и други характеристики;
3. цветно изображение на вещта с резолю-
ция, позволяваща отпечатването му, като при 
необходимост могат да се поставят повече от 
едно изображения с различни ракурси и/или 
детайли на вещта;
4. предписания за съхранението на кул-
турната ценност.
(4) Върху долния десен ъгъл на изображе-
нието се полага печатът на музея. Печатът 
трябва да обхваща и част от долния десен 
ъгъл на полето, определено за поставяне на 
изображението. 
(5) В експертното заключение се попъл-
ват задължително всички характеристики с 
изключение на тези, за които не е възможно 
тяхното определяне. 
Чл. 16. (1) Експертното заключение се счита 
за прието, ако 2/3 от членовете са изразили 
едно и също становище по ал. 2, т. 1 – 3. 
Член на комисията, който изразява различно 
становище, подписва експертното заключение, 
като задължително излага мотивите си за 
изразеното становище.
(2) Експертните заключения се изготвят и 
подписват всяко в 2 еднообразни екземпляра, 
а в случаите, когато за вещта са налице дос-
татъчно данни за съответствие с критериите 
за национално богатство – в 3 еднообразни 
екземпляра. 
(3) Експертните заключения се подпечатват 
с печата на съответния музей.
(4) При наличие на данни, че вещи-
те – обект на идентификация, са незаконно 
придобити или фалшифицират произведение 
на живописта, скулптурата, графиката или 
археологически обекти, комисията по чл. 13, 
ал. 1 прекратява процедурата по идентифи-
кация, като уведомява директора на музея с 
протокола по чл. 14, ал. 3.
(5) Директорът уведомява писмено МВР и 
прокуратурата в тридневен срок от получаване 
на протокола.
Чл. 17. (1) Експертното заключение се 
съобщава на заявителя в 7-дневен срок от 
подписването му. 
(2) Въз основа на експертното заключение 
директорът на музея издава удостоверение за 
извършена идентификация по образец съгласно 
приложение № 5. 
(3) Удостоверението по ал. 2 се издава в 
едномесечен срок от подписването на експерт-
ното заключение, съответно в едномесечен 
срок от съобщаването на експертното заклю-
чение на Специализирания експертен съвет. 
За издаденото удостоверение заявителят се 
уведомява в 3-дневен срок.
(4) Директорът на музея не издава удосто-
верение по ал. 2, ако има данни да се предпо-
ложи, че вещите – обект на идентификация, 
са незаконно придобити или фалшифицират 
произведение на живописта, скулптурата, 
графиката или археологически обекти. В тези 
случаи се уведомяват органите на Министер-
ството на вътрешните работи и прокуратурата.
(5) След извършена идентификация на 
движима вещ като културна ценност с на-
личие на достатъчно данни за съответствие 
с критериите за национално богатство по 
чл. 54, ал. 2 от ЗКН се прави предложение 
до министъра на културата за предоставяне 
на статут на национално богатство по реда 
на чл. 99 и сл. от ЗКН от директор на музей 
или от търговец по чл. 3, ал. 3.
Чл. 18. (1) За всяко постъпило в музея 
заявление за идентификация, разгледано в 
процедурата по чл. 11, ал. 1, т. 1, се оформя 
досие. Досието се създава и поддържа на 
хартия и в електронен вид.
(2) В досието се съхраняват следните до-
кументи:
1. заявлението по чл. 9, ал. 1 с приложените 
към него документи;
2. заповедта за назначаване на комисията 
за извършване на идентификацията; 
3. експертното заключение по чл. 98, ал. 1 
от ЗКН; 
4. удостоверението за културна ценност по 
чл. 98, ал. 3 от ЗКН; 
5. предложението на директора на музея 
до министъра на културата за предоставяне 
на статут „национално богатство“, ако има 
такова;
6. заповедта на министъра на културата по 
чл. 100, ал. 4 или експертното заключение по 
чл. 100, ал. 2, т. 2 от ЗКН;
7. уведомителни писма, резолюции и други 
документи по движението на административ-
ната преписка.
(3) Досието по ал. 2 се съхранява в научния 
архив на музея.
(4) Заявленията за идентификация, подадени 
от субекти по чл. 9, ал. 2, т. 2, се регистрират 
в регистъра по приложение № 6.
Раздел IV
Ред за извършване на идентификация от 
търговец, получил разрешение за извършване 
на търговска дейност с движими културни 
ценности
Чл. 19. (1) По реда на този раздел се из-
вършва идентификация на вещи като културни 
ценности, които ще бъдат предлагани за про-
дажба преди провеждане на обявен аукцион 
или преди извършване на продажба.